“ตู่” พอใจเจรจารัสเซีย นำเข้าวัคซีน “สปุ๊ตนิค วี” ฉลุย สั่ง “สธ.” รับลูกต่อคุยตัวแทนในไทย
พล.อ.ประยุทธ์ จันทร์โอชา นายกรัฐมนตรี พอใจเจรจารัสเซีย นำเข้าวัคซีน “สปุ๊ตนิค วี” ฉลุย สั่ง “สธ.” รับลูกต่อคุยตัวแทนในไทย
พล.อ.ประยุทธ์ จันทร์โอชา นายกรัฐมนตรี พอใจเจรจารัสเซีย นำเข้าวัคซีน “สปุ๊ตนิค วี” ฉลุย สั่ง “สธ.” รับลูกต่อคุยตัวแทนในไทย
22 เม.ย. 2564

นายอนุชา บูรพชัยศรี โฆษกประจำสำนักนายกรัฐมนตรี เปิดเผยว่า ตามที่พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้สั่งการให้กระทรวงการต่างประเทศของไทย เจรจาหารือกับรัฐบาลสหพันธรัฐรัสเซียโดยตรง เรื่องการจัดหาวัคซีน สปุ๊ตนิค วี (Sputnik V) เพิ่มมาอย่างต่อเนื่องในช่วงเวลาที่ผ่านมาในรูปแบบรัฐต่อรัฐนั้น
นายกรัฐมนตรีได้รับทราบรายงานว่า ขณะนี้กระทรวงการต่างประเทศ (กต.) ได้รับคำตอบจากสหพันธรัฐรัสเซียเป็นที่เรียบร้อยแล้วว่า ประธานาธิบดี วลาดีมีร์ ปูติน ยินดีให้การสนับสนุนรัฐบาลไทยในเรื่องดังกล่าว เนื่องด้วยไทยและรัสเซียมีความสัมพันธ์ที่ดีมาอย่างยาวนาน และมีความสัมพันธ์ที่ดีขึ้นอย่างต่อเนื่องกับรัฐบาลไทยในปัจจุบัน
นายกรัฐมนตรีจึงได้สั่งการให้กระทรวงสาธารณสุข (สธ) ดำเนินการต่อไปให้เป็นรูปธรรม ซึ่งทางด้านกระทรวงสาธารณสุขได้ดำเนินการทันที โดยได้นัดบริษัทตัวแทนวัคซีน สปุ๊ตนิค วี ในประเทศไทย มาหารืออย่างเร่งด่วนแล้ว